Document ID: 32006R1819

PADOMES REGULA (EK) Nr. 1819/2006
(2006. gada 11. decembris),
ar ko groza Regulu (EK) Nr. 234/2004 par dažiem ierobežojošiem pasākumiem attiecībā uz Libēriju
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 60. un 301. pantu,
ņemot vērā Kopējo nostāju 2006/31/KĀDP (2006. gada 23. janvāris), ar ko atjaunina ierobežojošos pasākumus pret Libēriju (1), un Kopējo nostāju 2006/518/KĀDP (2006. gada 24. jūlijs), ar ko groza un atjaunina dažus ierobežojošus pasākumus, kas ir noteikti pret Libēriju (2),
ņemot vērā Komisijas priekšlikumu,
tā kā:
(1)
Lai īstenotu pasākumus, kas ar Apvienoto Nāciju Organizācijas Drošības padomes Rezolūciju (turpmāk - “ANO DPR”) 1521 (2003) noteikti pret Libēriju, Kopējā nostāja 2004/137/KĀDP (3) (2004. gada 10. februāris), ar ko paredz ierobežojošus pasākumus pret Libēriju, paredzēja ANO DPR 1521 (2003) pret Libēriju noteikto pasākumu īstenošanu un aizliegumu sniegt Libērijai finansiālu palīdzību saistībā ar militārām darbībām. Atbilstīgi ANO Drošības padomes Rezolūcijām 1647 (2005), 1683 (2006) un 1689 (2006) Kopējās nostājas 2006/31/KĀDP un 2006/518/KĀDP apstiprināja Kopējās nostājas 2004/137/KĀDP ierobežojošos noteikumus turpmākajam laikposmam un paredzēja dažas izmaiņas.
(2)
Ar Padomes Regulu (EK) Nr. 234/2004 (4) ir aizliegts sniegt Libērijai tehnisku un finansiālu palīdzību, kas ir saistīta ar militārām darbībām, importēt no Libērijas neapstrādātus dimantus, kā arī baļķus un koksnes izstrādājumus, kuru izcelsme ir minētajā valstī.
(3)
ANO Drošības padome 2006. gada 20. jūnijā pieņēma Rezolūciju 1689 (2006). Inter alia, tā nolēma neatjaunot aizliegumu visu veidu baļķu un koksnes izstrādājumu importam, kuru izcelsme ir Libērijā, kas bija uzlikts ar ANO DPR 1521 (2003) 10. punktu un kā darbības termiņš pēc vairākiem pagarinājumiem beidzās 2006. gada 20. jūnijā. Drošības padome izteica apņemšanos šo aizliegumu atjaunot, ja deviņdesmit dienās Libērija nepieņemtu tiesību aktus mežsaimniecības jomā, ko ierosinājusi Libērijas valdības izveidotā Mežsaimniecības reformu uzraudzības komiteja.
(4)
Drošības padome atkārtoti izskatīja šo jautājumu 2006. gada 20. oktobrī un secināja, ka Libērija ir pieņēmusi vajadzīgos tiesību aktus mežsaimniecības jomā. Tādēļ tā nolēma neatjaunot aizliegumu.
(5)
Tādēļ ar atpakaļejošu spēku no 2006. gada 19. septembra būtu jāatceļ Regulas (EK) Nr. 234/2004 6. panta 2. punkts, kas aizliedz Kopienā importēt baļķus un koksnes izstrādājumus, kuru izcelsme ir Libērijā, un kā darbība tika apturēta no 2006. gada 23. jūnija līdz 2006. gada 18. septembrim,
IR PIEŅĒMUSI ŠO REGULU.
1. pants
Svītro Regulas (EK) Nr. 234/2004 6. panta 2. punktu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 19. septembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 11. decembrī

Labels: 1
5
14
3
18